Pasiūlymas Tarybos sprendimas iš dalies keičiantis Sprendimą 2005/231/EB leidžiantis Švedijai taikyti sumažintą mokesčio tarifą elektros energijai, suvartojamai tam tikruose namų ūkiuose ir paslaugų sektoriaus įmonėse, kaip numatyta Direktyvos 2003/96/EB 19 straipsnyje /* KOM/2006/0198 galutinis */





[pic] | EUROPOS BENDRIJŲ KOMISIJA | Briuselis, 8.5.2006 KOM(2006) 198 galutinis Pasiūlymas TARYBOS SPRENDIMAS iš dalies keičiantis Sprendimą 2005/231/EB leidžiantis Švedijai taikyti sumažintą mokesčio tarifą elektros energijai, suvartojamai tam tikruose namų ūkiuose ir paslaugų sektoriaus įmonėse, kaip numatyta Direktyvos 2003/96/EB 19 straipsnyje (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Švedijos energijos mokestį už elektros energiją, taikomą pagal Tarybos direktyvą 2003/96/EB[1], namų ūkiai ir apskritai paslaugų sektoriaus įmonės moka nesumažintą. Pagal Tarybos direktyvos 2003/96/EB 19 straipsnio 1 dalį, Taryba, Komisijai pasiūlius, bet kuriai valstybei narei gali vieningai leisti toliau atleisti nuo akcizo mokesčių ar juos sumažinti remiantis konkrečios politikos sumetimais. | 120 | Bendrosios aplinkybės 2005 m. kovo 7 d. Tarybos sprendimu 2005/231/EB[2] Švedijai buvo leista pagal Tarybos direktyvos 2003/96/EB 19 straipsnį taikyti sumažintą mokesčio tarifą elektros energijai, suvartojamai namų ūkiuose ir paslaugų sektoriaus įmonėse Švedijos šiaurėje. Komisija leido teikti valstybės pagalbą paslaugų sektoriaus įmonėms Švedijos šiaurėje taikant sumažintą mokesčio tarifą elektros energijai iki 2005 m. pabaigos[3]. Todėl buvo nustatyta, kad Tarybos suteiktas leidimas nustos galioti tą pačią datą. 2005 m. gruodžio 9 d. raštu Švedijos valdžios institucijos kreipėsi į Komisiją, prašydamos pratęsti leidimą iki 2011 m. gruodžio 31 d. Maždaug tuo pat metu, būtent, 2005 m. lapkričio 15 d. raštu, Švedijos valdžios institucijos pranešė Komisijai pagal Sutarties 88 straipsnio 3 dalį apie pagal regionus diferencijuojamo energijos mokesčio, taikomo Švedijos paslaugų sektoriui, galiojimo pratęsimą[4]. Švedija leidimo prašymą grindžia Tarybos direktyvos 2003/96/EB 19 straipsniu, remiantis konkrečiais regioninės politikos tikslais. Mokesčio diferencijavimas yra grindžiamas klimato sumetimais, ir juo siekiama namų ūkiams bei paslaugų sektoriaus įmonėms Švedijos šiaurėje sudaryti vienodas sąlygas kaip ir tokiems vartotojams pietinėse šalies vietovėse, sumažinant elektros energijos išlaidas vartotojams šiaurėje (kur elektros energijos suvartojimas vidutiniam namui apšildyti šiaurinėse Švedijos vietovėse yra apie 25 procentais didesnis negu pietuose). Geografinis diferencijavimas buvo nustatytas remiantis objektyvia informacija apie vidutinę temperatūrą tais metų laikotarpiais, kada namai paprastai yra šildomi. 2006 m. bendras energijos mokestis už elektros energiją Švedijoje yra 0,261 SEK (apie 0,028 EUR[5]) už kWh. Nuo 2006 m. sausio 1 d. iki 2011 m. gruodžio 31 d. Švedija ketina namų ūkiams ir paslaugų sektoriaus įmonėms Švedijos šiaurėje taikyti sumažintą mokesčio už elektros energiją tarifą, kuris šiuo metu yra lygus 0,201 SEK (apie 0,022 EUR) už kWh, t. y., 77 % mokesčio, taikomo už elektros energiją likusioje šalies dalyje. Švedija mano, kad su mokesčiu susijusi paskata didinti energijos efektyvumą yra išlaikoma. Numatomos metinės biudžeto išlaidos, susijusios su mokesčio sumažinimu, yra 146 milijonai SEK (16 milijonų eurų). Ši priemonė suteikiama sumažinto energijos mokesčio tarifo forma. Sumažinto mokesčio tarifo poveikis pasireiškia tiesiogiai, taikant mokestį. Apmokestinimo momentas įvyksta elektros energijos skirstytojui tiekiant elektros energiją vartotojui. Priemonės galiojimas turi būti nutrauktas iki 2011 m. gruodžio 31 d. | 130 | Pasiūlymo srityje taikomos nuostatos 2003 m. spalio 27 d. Tarybos direktyva 2003/96/EB, pakeičianti Bendrijos energetikos produktų ir elektros energijos mokesčių struktūrą. 2005 m. kovo 7 d. Tarybos sprendimas, leidžiantis Švedijai taikyti sumažintą mokesčio tarifą elektros energijai, suvartojamai namų ūkiuose ir paslaugų sektoriaus įmonėse, įsikūrusiose tam tikrose šiaurinėse Švedijos vietovėse, kaip numatyta Direktyvos 2003/96/EB 19 straipsnyje. | 140 | Derėjimas su kitomis Sąjungos politikos sritimis ir tikslais Pagal Tarybos direktyvos 2003/96/EB 19 straipsnio 1 dalį, Taryba, Komisijai pasiūlius, bet kuriai valstybei narei gali vieningai leisti toliau atleisti nuo akcizo mokesčių ar juos sumažinti remiantis konkrečios politikos sumetimais. Komisija privalo išnagrinėti kiekvieną prašymą, atsižvelgdama į tinkamą vidaus rinkos funkcionavimą, poreikį užtikrinti sąžiningą konkurenciją bei Bendrijos sveikatos, aplinkos apsaugos, energetikos ir transporto politiką. Taikant diferencijavimą ir sumažinant elektros energijos išlaidas vartotojams šiaurėje, namų ūkiams ir paslaugų sektoriaus įmonėms Švedijos šiaurėje sudaromos vienodos sąlygos kaip tokiems vartotojams pietinėse šalies vietovėse. Dėl to šia priemone siekiama regioninės ir sanglaudos politikos tikslų. Sumažintas mokesčio už elektros energiją, suvartojamą Švedijos šiaurėje, lygis (22 eurai už MWh) išlieka daug didesnis negu Bendrijos minimali norma, nustatyta Direktyvoje 2003/96/EB (1 euras už MWh naudojimui ne verslui). Be to, mokesčio sumažinimas bus proporcingas papildomoms šildymo išlaidoms, kurias patiria namų ūkiai ir paslaugų sektoriaus įmonės šiaurinėje Švedijoje (plg. Sprendimo 2005/231/EB 1 straipsnio 2 dalį). Todėl Komisija laikosi nuomonės, jog šis mokesčio lygis užtikrina, kad apmokestinimo skatinamasis poveikis didinti energijos efektyvumą būtų išlaikomas. Direktyvos 2003/96/EB 19 straipsnio 2 dalyje nustatyta, kad pagal šios direktyvos nuostatas priimtos priemonės turi būti ribotos trukmės, ir numatomas maksimalus 6 metų laikotarpis, kurį galima atnaujinti. Dabartiniame etape manoma, kad būtų tikslinga atnaujinti leidimą šešeriems metams ir atitinkamai pratęsti Sprendimo 2005/231/EB galiojimą. Turėtų būti užtikrinta, kad Sprendimu 2005/231/EB dėl panašių priežasčių, tačiau trumpam laikotarpiui, suteiktas leidimas būtų toliau nepertraukiamai taikomas nuo to sprendimo galiojimo pabaigos ir siūlomo sprendimo projekto priėmimo. Šis įvertinimas neprieštarauja valstybės pagalbos bylos N 593/2005 rezultatui. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Pasiūlyme numatoma pratęsti galiojančių leidžiančių nukrypti nuostatų taikymą tik Švedijoje. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Netaikoma. | TEISINIAI PASIūLYMO ASPEKTAI | 305 | Siūlomų veiksmų santrauka Atsižvelgiant į pirmiau išdėstytas aplinkybes, ir neprieštaraujant valstybės pagalbos bylos N 593/2005 rezultatui, Komisija siūlo pratęsti Tarybos sprendimo 2005/231/EB galiojimą iki 2011 m. gruodžio 31 d., leidžiant Švedijai taikyti sumažintą mokesčio tarifą elektros energijai, suvartojamai namų ūkiuose ir paslaugų sektoriaus įmonėse Švedijos šiaurėje. | 310 | Teisinis pagrindas Tarybos direktyvos 2003/96/EB 19 straipsnis. | 320 | Subsidiarumo principas Subsidiarumo principas taikomas tik tuomet, jeigu pasiūlymas nepriklauso išskirtinei Bendrijos kompetencijai. | Valstybės narės negali tinkamai pasiekti pasiūlymo tikslų dėl toliau nurodytos (-ų) priežasties (-čių). | 321 | Tarybos direktyva 2003/96/EB ES nustatė suderintas nuostatas dėl energetikos produktų ir elektros energijos apmokestinimo. Norint pakeisti šias nuostatas, būtina priimti Bendrijos teisės aktą, ir šie pakeitimai negali priklausyti nuo valstybės narės sprendimo. | Taigi pasiūlymas atitinka subsidiarumo principą. | Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). | 331 | Pasiūlymas atitinka proporcingumo principą, nes juo ketinama iš dalies keisti Tarybos sprendimą. | 332 | Priemonė nebus finansinė ir administracinė našta Bendrijai. | Pasirinkta priemonė | 341 | Siūloma priemonė – kita. | 342 | Kitos priemonės būtų netinkamos dėl toliau nurodytos (-ų) priežasties (-čių). Pasiūlymas atitinka proporcingumo principą, nes juo ketinama iš dalies keisti Tarybos sprendimą. | POVEIKIS BIUDžETUI | 409 | Pasiūlymas neturi poveikio Bendrijos biudžetui. | 1. E- Pasiūlymas TARYBOS SPRENDIMAS iš dalies keičiantis Sprendimą 2005/231/EB leidžiantis Švedijai taikyti sumažintą mokesčio tarifą elektros energijai, suvartojamai tam tikruose namų ūkiuose ir paslaugų sektoriaus įmonėse, kaip numatyta Direktyvos 2003/96/EB 19 straipsnyje (Tik tekstas švedų kalba yra autentiškas) EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 2003 m. spalio 27 d. Tarybos direktyvą 2003/96/EB, pakeičiančią Bendrijos energetikos produktų ir elektros energijos mokesčių struktūrą[6], ypač į jos 19 straipsnio 1 dalį, atsižvelgdama į Komisijos pasiūlymą, kadangi: 2. Tarybos sprendimu 2005/231/EB[7] Švedijai buvo leista taikyti sumažintą mokesčio tarifą elektros energijai, suvartojamai tam tikruose namų ūkiuose ir paslaugų sektoriaus įmonėse, kaip numatyta Direktyvos 2003/96/EB 19 straipsnyje. Šis leidimas buvo suteiktas iki 2005 m. gruodžio 31 d. Švedijos valdžios institucijos 2005 m. gruodžio 9 d. raštu kreipėsi į Komisiją, prašydamos pratęsti leidimą iki 2011 m. pabaigos. 3. Šiaurinėse šalies vietovėse elektros energijos šildymui suvartojama daugiau negu likusioje šalies dalyje ir šiuo metu šis skirtumas lygus 25 %. Todėl nuo 1981 m. liepos mėn. Švedijoje elektros energijai, suvartojamai šiaurinėse šalies dalyse, taikomas sumažintas energijos mokesčio tarifas. Tačiau nuo to laiko mokesčio sumažinimo procentas, palyginti su pagrindiniu tarifu, sumažėjo. 4. Namų ūkiams ir paslaugų sektoriaus įmonėms Švedijos šiaurėje sumažinus elektros energijos išlaidas, tiems vartotojams sudaromos vienodos sąlygos kaip ir tokiems vartotojams pietinėse šalies vietovėse. Dėl to šia priemone siekiama regioninės ir sanglaudos politikos tikslų. 5. Sumažintas mokesčio už elektros energiją, suvartojamą Švedijos šiaurėje, lygis, kuris šiuo metu siekia 22 eurus už MWh, išlieka daug didesnis negu Bendrijos minimali norma, nustatyta Direktyvoje 2003/96/EB. Be to, mokesčio sumažinimas turėtų likti proporcingas papildomoms šildymo išlaidoms, kurias patiria namų ūkiai ir paslaugų sektoriaus įmonės šiaurinėje Švedijoje. Šis mokesčio lygis turėtų užtikrinti, kad apmokestinimo skatinamasis poveikis didinti energijos efektyvumą būtų išlaikytas. 6. Komisija išnagrinėjo sistemą ir nustatė, kad ji neiškreipia konkurencijos, netrukdo vidaus rinkos veikimui ir nėra laikoma nesuderinama su Bendrijos politika aplinkos, energetikos ir transporto srityse. 7. Todėl neprieštaraujant valstybės pagalbos bylos N 593/2005 Švedija „Pagal regionus diferencijuojamo energijos mokesčio už elektros energiją, taikomo paslaugų sektoriui, galiojimo pratęsimas“ rezultatui, tikslinga atnaujinti leidimą Švedijai taikyti sumažintą mokesčio tarifą elektros energijai, suvartojamai Švedijos šiaurėje iki 2011 m. gruodžio 31 d., pagal Direktyvos 2003/96/EB 19 straipsnio 2 dalies sąlygas. 8. Todėl Sprendimą 2005/231/EB reikėtų atitinkamai iš dalies keisti. 9. Turėtų būti užtikrinta, kad Sprendimu 2005/231/EB dėl panašių priežasčių, tačiau trumpam laikotarpiui, suteiktas leidimas būtų toliau nepertraukiamai taikomas nuo to sprendimo galiojimo pabaigos ir šio sprendimo įsigaliojimo, PRIĖMĖ ŠĮ SPRENDIMĄ: 1 straipsnis Sprendimo 2005/231/EB 2 straipsnyje data „2005 m. gruodžio 31 d.“ pakeičiama data „2011 m. gruodžio 31 d.“. 2 straipsnis Sprendimas taikomas nuo 2006 m. sausio 1 d. 3 straipsnis Šis Sprendimas skirtas Švedijos Karalystei. Priimta Briuselyje, Tarybos vardu Pirmininkas [1] OL L 283, 2003 10 31, 51 p. Direktyva su paskutiniais pakeitimais, padarytais Direktyva 2004/75/EB, OL L 157, 2004 4 30, 100 p. [2] OL L 072, 2005 3 18, 27 p. [3] Valstybės pagalbos byla „C42/03 (ex-NN 3/B/2001) Švedija“, OL C 189, 2003 8 9, 6 p. [4] Valstybės pagalbos byla N 593/2005 Švedija „Pagal regionus diferencijuojamo energijos mokesčio už elektros energiją, taikomo paslaugų sektoriui, galiojimo pratęsimas“. [5] Remiantis Tarybos direktyvos 2003/96/EB 13 straipsniu, 2006 m. apskaičiavimas į eurus yra grindžiamas pirmąją 2005 m. spalio mėnesio darbo dieną galiojančiu valiutų kursu, paskelbtu Europos Sąjungos oficialiajame leidinyje (1 EUR = 9,3086 SEK). [6] OL L 283, 2003 10 31, 51 p., Direktyva su paskutiniais pakeitimais, padarytais Direktyva 2004/75/EB (OL L 157, 2004 4 30, 100 p.). [7] OL L 72, 2005 3 18, 27 p.